[pic] | EUROOPAN YHTEISÖJEN KOMISSIO |

Bryssel 17.2.2009

KOM(2009) 78 lopullinen

2007/ 0247/ 0248 / 0249 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamista yhteisistä kannoista seuraavien säädösten antamiseksi:

Euroopan parlamentin ja neuvoston direktiivi sähköisten viestintäverkkojen ja -palvelujen yhteisestä sääntelyjärjestelmästä annetun direktiivin 2002/21/EY, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä annetun direktiivin 2002/19/EY sekä sähköisiä viestintäverkkoja ja -palveluja koskevista valtuutuksista annetun direktiivin 2002/20/EY muuttamisesta

Euroopan parlamentin ja neuvoston direktiivi yleispalvelusta ja käyttäjien oikeuksista sähköisten viestintäverkkojen ja -palvelujen alalla annetun direktiivin 2002/22/EY, henkilötietojen käsittelystä ja yksityisyyden suojasta sähköisen viestinnän alalla annetun direktiivin 2002/58/EY ja kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta ja

Euroopan parlamentin ja neuvoston asetus Euroopan telealan sääntelyviranomaisten ryhmän perustamisesta

2007/ 0247/ 0248 / 0249 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamista yhteisistä kannoista seuraavien säädösten antamiseksi: Euroopan parlamentin ja neuvoston direktiivi sähköisten viestintäverkkojen ja -palvelujen yhteisestä sääntelyjärjestelmästä annetun direktiivin 2002/21/EY, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä annetun direktiivin 2002/19/EY sekä sähköisiä viestintäverkkoja ja -palveluja koskevista valtuutuksista annetun direktiivin 2002/20/EY muuttamisesta Euroopan parlamentin ja neuvoston direktiivi yleispalvelusta ja käyttäjien oikeuksista sähköisten viestintäverkkojen ja -palvelujen alalla annetun direktiivin 2002/22/EY, henkilötietojen käsittelystä ja yksityisyyden suojasta sähköisen viestinnän alalla annetun direktiivin 2002/58/EY ja kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta ja Euroopan parlamentin ja neuvoston asetus Euroopan telealan sääntelyviranomaisten ryhmän perustamisesta

1. TAUSTAA

Komissio antoi direktiiviehdotukset KOM(2007) 697 – 2007/0247 (COD) (ns. sääntelyn parantamista koskeva direktiivi), KOM(2007) 698 – 2007/0248 (COD) (ns. kansalaisen oikeuksia koskeva direktiivi) ja asetusehdotuksen KOM (2007) 699 – 2007/0249 (COD) 13. marraskuuta 2007 ja toimitti ne Euroopan parlamentille ja neuvostolle 13., 15. ja 16. marraskuuta 2007.

Komissio antoi 5. ja 6. marraskuuta 2008 yhteisön perustamissopimuksen 250 artiklan mukaisesti muutetut ehdotuksensa[1], jotka sisälsivät kokonaan tai osittain monia Euroopan parlamentin ensimmäisessä käsittelyssä 24. syyskuuta 2008 tekemiä tarkistuksia.

Neuvosto vahvisti EY:n perustamissopimuksen 251 artiklan mukaisesti yhteisen kantansa näistä ehdotuksista […][2].

2. KOMISSION EHDOTUSTEN TAVOITE

Komission ehdotusten tavoitteena on mukauttaa sähköisen viestinnän sääntelyjärjestelmää seuraavasti:

- puite[3]-, valtuutus[4]- ja käyttöoikeusdirektiiviä[5] muutetaan niiden vaikuttavuuden parantamiseksi, taloudellisen sääntelyn hallinnollisten resurssitarpeiden pienentämiseksi sekä radiotaajuuksien saatavuuden yksinkertaistamiseksi ja niiden käytön tehostamiseksi ja

- yleispalveludirektiiviä[6] ja sähköisen viestinnän tietosuojadirektiiviä[7] muutetaan kuluttajien ja käyttäjien tiettyjen oikeuksien lujittamiseksi ja sen varmistamiseksi, että sähköinen viestintä on luotettavaa, turvallista ja varmakäyttöistä ja tarjoaa korkean suojan henkilöiden yksityisyydelle ja henkilötiedoille;

lisäksi luodaan riippumaton asiantuntijaelin, joka edistäisi tuloksellisesti sisämarkkinoiden valmiiksi saattamista avustamalla komissiota ja kansallisia sääntelyviranomaisia EU:n sääntelyjärjestelmän täytäntöönpanossa.

Komission näkemyksen mukaan sen muutetuissa ehdotuksissaan KOM(2008) 720, 723 ja 724 esittämä kanta edustaa merkittävää askelta kohti kaikkien kolmen toimielimen kantojen yhdistämistä.

3. NEUVOSTON YHTEISTÄ KANTAA KOSKEVAT HUOMAUTUKSET

Komissio toteaa, että neuvoston kanta poikkeaa huomattavasti komission ja Euroopan parlamentin kannoista varsinkin sisämarkkinamekanismien suhteen ja erityisesti seuraavien kysymysten osalta: korjaavien sääntelytoimenpiteiden johdonmukaisuuden varmistaminen, toiminnalliseen eriyttämiseen liittyvä uusi sääntelykeino, taajuuspolitiikka ja sääntelyelimen perustaminen. Sääntelyelimen osalta komissiota huolestuttaa erityisesti se, että neuvoston kanta nostaa esiin institutionaalisia kysymyksiä, jotka muodostavat huomattavan esteen tyydyttävään ratkaisuun pääsemiselle.

Lisäksi komissio toteaa, että neuvoston kanta poikkeaa komission ja Euroopan parlamentin kannoista useissa kysymyksissä molemmissa sääntelyjärjestelmän muuttamista koskevissa direktiiviehdotuksissa. Komissio kuitenkin katsoo, että kansalaisen oikeuksia koskevaan direktiiviin liittyvät erot eivät ole samaa suuruusluokkaa kuin erot, jotka liittyvät sääntelyn parantamista koskevaan direktiiviehdotukseen ja sääntelyelimen perustamista koskevaan asetusehdotukseen.

4. PÄÄTELMÄT

Edellä huomautuksissaan komissio kiinnittää huomiota eroihin sen muutettujen ehdotusten ja neuvoston yhteisten kantojen välillä.

Eroista huolimatta ja neuvoston 27. marraskuuta 2008 pitämän kokouksen pöytäkirjaan liitetyn lausumansa puitteissa komissio toistaa näkemyksensä, jonka mukaan sen muutetut ehdotukset voivat edesauttaa sellaisen tasapainoisen yhteisymmärryksen saavuttamista toimielinten välillä, joka merkitsisi kansalaisten ja yritysten kannalta edistysaskelta Euroopan yhtenäismarkkinoilla. Näin ollen komissio on edelleen valmis edistämään yhteisymmärryksen löytymistä yhteispäätösmenettelyn osapuolten kesken.

LIITE

KOMISSION LAUSUMA

Komissio panee merkille neuvoston vahvistaman yhteisen kannan sähköisiä viestintäverkkoja ja -palveluja koskevan EU:n sääntelyjärjestelmän uudelleentarkastelua koskevien komission ehdotusten (sääntelyn parantamista koskeva direktiiviehdotus, kansalaisten oikeuksia koskeva direktiiviehdotus ja Euroopan sähköisen viestinnän markkinaviranomaisen perustamista koskeva asetusehdotus) muuttamisesta.

Komissio toteaa erityisesti, että neuvoston yhteinen kanta poikkeaa huomattavasti sekä komission että Euroopan parlamentin kannasta etenkin sisämarkkinamekanismien osalta, joilla pyritään varmistamaan yhdenmukaiset sääntelykeinot, sekä toimintojen eriyttämisen, taajuuspolitiikan ja sääntelyelimen perustamisen osalta. Sääntelyelimen osalta komissio on erityisen huolissaan siitä, että neuvoston kanta tuo esiin institutionaalisia kysymyksiä, jotka ovat huomattava este tyydyttävään ratkaisuun pääsemiseksi.

Komissio panee myös merkille, että neuvoston yhteinen kanta poikkeaa komission ja Euroopan parlamentin kannoista monien muidenkin kysymysten osalta, jotka ovat molemmissa sääntelypuitteiden muuttamista koskevissa direktiiviehdotuksissa. Komissio katsoo kuitenkin, että nykyiset eriävät näkemykset kansalaisten oikeuksia koskevasta direktiiviehdotuksesta eivät ole samaa kokoluokkaa kuin ne, jotka liittyvät parempaa sääntelyä koskevaan direktiiviehdotukseen ja sääntelyelimen perustamista koskevaan asetusehdotukseen.

Tässä yhteydessä komissio haluaa vahvistaa ehdotuksissa KOM (2008) 720, 723 ja 724 esitetyn kantansa, joka on huomattava edistysaskel pyrittäessä muodostamaan kolmen toimielimen yhtenevä kanta.

[1] KOM(2008) 724, 723 ja 720 lopullinen.

[2] EUVL C

[3] Euroopan parlamentin ja neuvoston direktiivi 2002/21/EY, annettu 7 päivänä maaliskuuta 2002, sähköisten viestintäverkkojen ja -palvelujen yhteisestä sääntelyjärjestelmästä (EYVL L 108, 24.4.2002).

[4] Euroopan parlamentin ja neuvoston direktiivi 2002/20/EY, annettu 7 päivänä maaliskuuta 2002, sähköisiä viestintäverkkoja ja -palveluja koskevista valtuutuksista (EYVL L 108, 24.4.2002).

[5] Euroopan parlamentin ja neuvoston direktiivi 2002/19/EY, annettu 7 päivänä maaliskuuta 2002, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä (EYVL L 108, 24.4.2002).

[6] Euroopan parlamentin ja neuvoston direktiivi 2002/22/EY, annettu 7 päivänä maaliskuuta 2002, yleispalvelusta ja käyttäjien oikeuksista sähköisten viestintäverkkojen ja -palvelujen alalla (EYVL L 108, 24.4.2002, s. 51).

[7] Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (EYVL L 201, 31.7.2002, s. 37).